ክልሉበአንድ ጀንበር ከ300 ሚሊዮን በላይ ችግኞችን እንደሚተክል አስታወቀ
አዲስ አበባ፡- በኮቪድ-19 ወረርሽኝ ምክንያት በአንድ ጀንበር በአገር አቀፍ ደረጃ በርካታ ችግኞችን የመትከል መርሃ ግብር እንዲቀር የተወሰነ ቢሆንም፤ የኦሮሚያ ክልል አስፈላጊውን የጥንቃቄ እርምጃ ለመተግበር የሚያስችል ሁኔታዎችን መፍጠር በመቻሉ ክልሉ ዛሬ ሐምሌ 22 ቀን 2012 ዓ.ም በአንድ ጀንበር 304 ሚሊዮን ችግኞችን እንደሚተክል አስታወቀ፡፡ በኦሮሚያ ብሔራዊ ክልላዊ መንግስት በሁሉም ዞኖች፣ ወረዳዎችና ቀበሌዎች ዛሬ ሐምሌ 22 ቀን 2012 ዓ.ም የሚካሄደውን 304 ሚሊዮን ችግኞችን በአንድ ጀምበር የመትከል መርሃ ግብር አስመልክቶ የክልሉ የእርሻና ተፈጥሮ ሃብት ቢሮ ትናንት ጋዜጣዊ መግለጫ ሰጥቷል፡፡ በመግለጫው የኦሮሚያ ብሔራዊ ክልላዊ መንግስት የእርሻና ተፈጥሮ ሃብት ቢሮ ኃላፊ አቶ ዳባ ደበሌ፤ በአገር አቀፍ ደረጃ ለሁለተኛ ጊዜ እየተካሄደ ባለው አረንጓዴ አሻራን የማሳረፍ የችግኝ ተከላ መርሃ ግብር እንደ ክልል ሶስት ነጥብ አምስት ቢሊዮን ችግኞችን ለመትከል ታቅዶ እስካሁን ሁለት ነጥብ ሶስት ቢሊዮን ችግኞች መተከላቸውን ገልጸዋል፡፡ ባለፈው ዓመት በተካሄደው
አረንጓዴ አሻራን የማሳረፍ
የችግኝ ተከላ መርሃ
ግብር በክልሉም ሆነ
በአገር አቀፍ ደረጃ
በርካታ ችግኞች የተተከሉት
በአንድ ጀንበር በተካሄደ
የችግኝ ተከላ መርሃ
ግብር መሆኑን ያስታወሱት
ኃላፊው፤ ዘንድሮ ግን
በተከሰተው የኮቪድ-19 ወረርሽኝ
ምክንያት ይህ እንዲቀር
መወሰኑን ተናግረዋል፡፡ ሆኖም በአንድ ጀንበር በርካታ ችግኞችን የመትከል መርሃ ግብሩ እንዲቀር የተወሰነው በአገር አቀፍ ደረጃ መሆኑን የጠቆሙት ኃላፊው፤ “እኛ ግን እንደ ክልል አስፈላጊውን የጥንቃቄ እርምጃ ለመተግበር እና ተከላውን ለማካሄድ የሚያስችል ሁኔታን መፍጠር በመቻላችን ዛሬ ማለትም ሐምሌ 22 ቀን 2012 ዓ.ም 304 ሚሊዮን ቸግኞችን በአንድ ጀንበር የምንተክል ይሆናል” ብለዋል፡፡ እርሳቸውም እዚህ ውሳኔ ላይ ከመደረሱ በፊት የክልሉ መንግሥት ከአባ ገዳዎች፣ ከሃይማኖት አባቶች፣ ከአርሶ አደሮች፣ ከሴቶች፣ ከወጣቶች፣ ከምሁራንና ከመንግሥት ሰራተኞች በአጠቃላይ በገጠርና በከተማ ከሚገኙ ከሁሉም የህብረተሰብ ክፍሎች ጋር ሰፊ ውይይት ማካሄዱንም አመላክተዋል፡፡ ኃላፊው ከሕዝቡ ጋር በተደረገው ውይይት ህብረተሰቡ በአንድ ቦታ ላይ በብዛት ሲሰባሰብ በከፍተኛ ደረጃ ለቫይረሱ ተጋላጭ ስለሚሆን እንደ አምናው በአንድ ቦታ ላይ በብዛት ሳይሰባሰብ ሁሉንም የጥንቃቄ እርምጃዎች በአግባቡ በመተግበር፤ ሕብረተሰቡ በየቀበሌው በተለዩ አነስተኛ የችግኝ መትከያ ስፍራዎች እርቀቱን ጠብቆ እንዲተክል መግባባት ላይ መደረሱን ገልጸዋል፡፡ በመሆኑም በክልሉ በሚገኙ
ሁሉም ዞኖች፣ ወረዳዎችና
ቀበሌዎች ዛሬ ሐምሌ
22 ቀን 2012 ዓ.ም
ከጠዋቱ አስራ ሁለት
ሰዓት እስከ ምሽቱ
አስራ ሁለት ሰዓት
ድረስ በሚከናወን የአንድ
ጀንበር ችግኝ ተከላ
መርሃ ግብር 304 ሚሊዮን
ችግኞች የሚተከሉ ይሆናል
ብለዋል አቶ ዳባ፡፡አዲስ ዘመን ሐምሌ 22/2012ይበል ካሳ